KIVONAT

Szentendre Város Önkormányzat Képviselő-testületének

2007. június 12-i   üléséről készült jegyzőkönyvéből

33. 
Előterjesztés egy Pályázati Ad-Hoc Bizottság létrehozásáról

Előadó: dr. Dietz Ferenc polgármester          

Szentendre Város Önkormányzat Képviselő-testületének

209/2007. (VI.12.) Kt. sz. határozata:
Szentendre Város Önkormányzat Képviselő-testülete: 

1. dönt arról, hogy létrehozza a 2007. július 1.-augusztus 31. időszakig működő Pályázati Ad-hoc Bizottságot az alábbi jogkörökkel:
a) a Bizottság véleményezi pályázat beadása céljából készített előterjesztéseket.

b) a Bizottság dönt a pályázati szándék támogatásáról vagy elutasításáról.

c) a Bizottság felhatalmazza a Polgármestert, távollétében az Alpolgármestert támogató döntés esetén a pályázat beadására, a pályázat aláírására és a pályázathoz szükséges nyilatkozatok megtételére.

d) a Bizottság dönt egy korábban, a Képviselő-testület által már támogatott pályázati szándék költségvetési kihatással nem járó és a korábbi Képviselő-testületi döntés támogatási szándékának megfelelő pályázat módosításról a pályázat kiírója által megküldött hiánypótlási felhívás értelmében. 

e) a Bizottság egy korábban beadásra került pályázat esetén, amennyiben a pályázat kiírója ezt hiánypótlással küldi meg, a korábbi önrészhez képest 20 %-kal több önrészt biztosíthat.

f) a Bizottság újonnan beadásra kerülő pályázat esetén legfeljebb 10 millió Ft-os önrészt biztosít;
2. meghatalmazza a Polgármestert a Pályázati Ad-hoc Bizottság munkájának koordinálására;
3. megbízza Szentendre Város Önkormányzat összes Bizottságának Elnökét, hogy jelöljék ki és írásban nyújtsák be a Pályázati Ad-hoc Bizottságban képviseletre jogosult személy nevét.
Felelős:    Polgármester
Határidő: azonnal

K. m. f.


dr. Dietz Ferenc  s. k. 
dr. Molnár Ildikó s. k.


            polgármester
jegyző
Kapja:

1. Önkormányzati és Szervezési Iroda – irattár és intézkedésre
2. A Képviselő-testület tagjai – Weboldalon

3. Pályázati referens -  intézkedésre
Közzétéve az F/Közös/Határozatok mappában és a  Weboldalon.

A kiadmány hiteléül:
Szentendre, 2007. június 13. 

